Mbidi Lodge | LekkeSlaap
Mbidi Lodge bied 'n ware bosveld-ervaring. Hiér kan jy roofdiere van naderby sien - net 'n paar treë van jou af! Ons bied gaste die geleentheid om hierdie diere in hul natuurlike omgewing dop te hou, meer van hulle te leer en hul interaksie met mense te sien.
Ons diere is ons trots en vreugde en ons wil toesien dat hierdie spesies behoue bly vir die volgende generasies. Hier by ons is wit leeus, wit tiere, Bengaalse tiere, bruin leeus, wildehonde en 'n hele paar ander bedreigde spesies, almal volgroeid.
Dié lodge is boonop daagliks oop vir die publiek. Ons voorsien ook oornag- en vakansie-geriewe vir dié wat snags 'n leeu wil hoor brul of wat soggens 'n pragtige sonsopkoms wil sien, vars lug wil inasem en deur wilde diere begroet wil word. Let asb. daarop dat dagbesoekers nie toegang het tot die ablusiegeriewe wat deur die oornag-gaste gebruik word nie.
Ons het ook konferensiegeriewe, 'n á la carte-restaurant en 'n pragtige swembad met 2 lapas. Indien jy 'n verjaarsdagpartytjie of spesiale geleentheid wil reël kan ons enige van die lapas, die konferensiekamer of selfs die restaurant aan jou beskikbaar stel.
Elke chalet is ten volle vir selfsorg toegerus en beskik oor 'n kombuis en badkamer. Linne en handdoeke word voorsien. Die aantal beddens in elke chalet wissel om aan 'n verskeidenheid behoeftes te voorsien.
Daar is altesaam slaapplek vir 34 gaste. Ons bied eenhede wat slaapplek bied aan onderskeidelik 9, 6, 5, 4 en 2 persone.
4.1 uit 5van 51 resensies vir Mbidi Lodge
Loskop-suid, Groblersdal, 0470, Limpopo
Gaste dink Mbidi Lodge het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDkyOTRmNDRkLWI4MjEtNDYyMC04ZTZlLTYwMGQ1NjM0ZmIzNQ?w=1440&h=960&fit=crop&auto=format Vanaf R900 per nag (vir 2 persone) 51 5 1 5 Loskop South Groblersdal 0470 Limpopo 086 999 0018 14:00-16:00 10:00 -25.396445 29.371342